***УГОВОР О НАБАВЦИ РАДОВА***

**набавка ПВЦ столарије са уградњом на згради Центра за социјални рад за општину Кучево**

***Закључен између:***

Наручиоца: ЦЕНТРА ЗА СОЦИЈАЛНИ РАД ЗА ОПШТИНУ КУЧЕВО

са седиштем у Кучеву, улица Светог Саве 213, ПИБ: 101278129 Матични број: 07291744, Број рачуна: 840-371667-45 ,Телефон/ телефакс: 012/852-369

кога заступа директор Слађана Марановић Николић (у даљем тексту: Наручилац)

и

ДП „СЛОГА“Београд, са седиштем у Београду, улица Јеврејска 24, ПИБ: 100039116, Матични број: 07024002 Број рачуна: 840-233723-75 Назив банке:Трезор РС,

Телефон:011/2030144 ,кога заступа Мирослав Велимировић.

(у даљем тексту: извођач радова),

Основ уговора:

ЈН Број:13/2015.

Број и датум одлуке о додели уговора: 30.10.2015.године

Понуда изабраног понуђача бр. 227 од.27.10.2015. године

**Уговорне стране констатују:**

да је НАРУЧИЛАЦ на основу члана 39.став 2. Закона о јавним набавкама (''Службени гласник РС'', број 124/12) спровео поступак набавке на коју закон не мора да се примени за набавку радова – набавка ПВЦ столарије са уградњом на згради Центра за социјални рад за општину Кучево у Кучеву, редни број 13/2015, на основу Одлуке о покретању набавке број 404-2255/15-1 од 19.10.2015. године, за потребе Центра за социјалнирад за општину Кучево,

да је Извођач радова доставио понуду бр**.** 227 од 27.10.2015. године која се налази у прилогу уговора и саставни је део уговора;

да понуда Извођача радова у потпуности одговара спецификацији из конкурсне документације, која се налази у прилогу Уговора и саставни је део Уговора.

ПРЕДМЕТ УГОВРА

Члан 1.

Предмет овог уговора су радови – набавка ПВЦ столарије са уградњом на згради Центра за социјални рад за општину Кучево – према техничкој спецификацији за набавку и уградњу столарије и понуди испоручиоца бр. 227 од 27.10.2015 . године,а који су саставни део овог уговора.

Члан 2.

Извођач радова се обавезује да набави и угради ПВЦ столарију на згарди Центра за социјални рад за општину Кучево у Кучеву , по цени од 328.914,00 динара без ПДВ-а ,односно по укупној цени од 394.696,80 динара са ПДВ-ом , на основу цене из понуде понуђача број 227 од 27.10.2015. године

Уговорена цена је фиксна и не може се мењати

Члан 3.

Структура цене у складу са конкурсном документацијом и чланом 2. Овог Уговора.

Члан 4.

Уговорне стране су сагласне да ће Извођачу радова исплата уговореног износа из члана 2. овог Уговора бити извршена на следећи начин:

-пун износ уговорене вредности по испостављеној фактури , сачињеној на основу оверене грађевинске књиге изведених радова и јединичне цене из усвојене понуде бр. 227 од 27.10.2015. пo пријему оверене ситуације и потписане од стране стручног надзора (овлашћеног представника наручиоца) у року до 45 календарских дана од дана пријема оверене ситуације и фактуре Извођача радова.

Наручилац се обавезује да уплату изврши на рачун извођача радова бр. 840-233723-75 код банке Трезор РС .

Наручилац задржава право да динамику и рокове уплате средстава усклађује са ликвидним могућностима буџета Републике Србије, с тим да је рок плаћања по испостављеним ситуацијама до 45 дана.

Комплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију Извођач радова доставља стручном надзору који ту документацију чува до примопредаје и коначног обрачуна, у супротном се неће извршити плаћање тих позиција, што Извођач радова признаје без права приговора.

Извођач радова подноси ситуације у 6 (шест) примерака Наручиоцу на оверу.

Члан 5.

Рок за испоруку и завршетак уградње столарије је 15 календарских дана од дана увођења у посао.

Датум увођења у посао стручни надзор уписује у грађевински дневник, а сматраће се да је увођење у посао извршено од дана стицања следећег услова:

- да је Наручилац писаним путем позвао Извођача радова и обезбедио му несметан прилаз месту извршења радова.Извођач радова је обавезан да се одазове позиву у року од 2 дана од дана пријема позива.

Под роком завршетка радова сматра се дан њихове спремности за технички преглед, а што стручни надзор констатује у грађевинском дневнику.

Утврђени рокови су фиксни и не могу се мењати без сагласности Наручиоца

Члан 6.

Рок за извођење радова се продужава на захтев Извођача радова а није изазван кривицом Извођача радова и то у случају елементарних непогода и дејстава више силе

Захтев за продужење рока Извођач радова писмено подноси Наручиоцу у року од два дана од сазнања за околност.

Уговорени рок је продужен када уговорене стране у форми Анекса овог Уговора о томе постигну писмени споразум.

У случају да Извођач радова не испуњава предвиђену динамику, обавезан је да уведе у рад више извођача радова, без права на захтевање повећаних трошкова или посебне накнаде.

Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.

Члан 7.

Уколико извођач не заврши радове у уговореном року, дужан је да плати Наручиоцу уговорну казну у висини од 0,5% од укупне уговорене вредности за сваки дан закашњења, с тим што укупни износ казне не може бити већи од 10% од вредности укупно уговорених радова.

Наплату уговорене казне Наручилац ће извршити, без претходног пристанка Извођача радова, умањењем рачуна наведеног у окончаној ситуацији.

**Обавезе Извођача радова**

Члан 8.

Извођач радова се обавезује да изведе радове у складу са важећим прописима, техничким прописима и овим уговором, и да по завршетку радова изведене радове преда Наручиоцу.

* да омогући вршење стручног надзора на објекту;
* да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или поновно извођење радова, замену набављеног или уграђеног материјала, или убрзања извођења радова када је запао у доцњу у погледу уговорених рокова извођења радова;
* да уведе у рад више смена, продужи смену или уведе у рад више извођача радова, без права на повећање трошкова или посебне накнаде за то уколико не испуњава предвиђену динамику;
* да сноси трошкове накнадних прегледа комисије за пријем радова уколико се утврде неправилности и недостаци;
* да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да поступи у року од 5 дана.

**Члан 9.**

Извођач радова се обавезује да о свом трошку обезбеди и истакне на видном месту таблу, која мора да садржи:

* податке о објекту на коме се уграђује столарија
* податке о Наручиоцу , Извођачу радова и надзорном органу;

- почетку извођења радова и року завршетка радова

**Обавезе Наручиоца**

**Члан 10.**

Наручилац се обавезује да Извођачу радова плати уговорену цену под условима и на начин одређен чланом 4. овог Уговора, и да од Извођача , по завршетку радова, прими изведене радове.

Наручилац ће обезбедити вршење стручног надзора над извршењем уговорених обавеза Извођача радова, о чему закључује посебан уговор са надзорним органом.

Наручилац се обавезује да уведе Извођача радова у посао, обезбеђујући му несметан прилаз месту извршења радова.

**Осигурање и гаранција**

**Члан 11.**

Приликом закључења уговора Извођач радова се обавезује да обезбеди,

1. Неопозиву и безусловну **бланко сопствену (“соло“) меницу** **у за добро извршење посла**, плативу на први позив без приговора, роком важности најмање 15 дана дуже од дана истека Уговора.Као дан истека уговора рачуна се дан примопредаје радова на уградњи столарије.

Гарантни рок за изведене радове (дат у понуди) рачуна се од датума примопредаје радова. Гарантни рок за све коришћене материјале је у складу са гарантним роком произвођача рачунато од датума примопредаје радова.

Наручилац има право да тражи продужење гаранције за отклањање недостатака у гарантном року уколико Извођач на писмени позив Наручиоца не отклони недостатке у извођењу радова, односно не усклади квалитет материјала и извођење са захтевима Наручиоца.

2. Изабрани понуђач се обавезује да у тенутку примопредаје предмета јавне набавке преда наручиоцу **бланко сопствену (“соло“) меницу**, за отклањање грешака у гарантном року, која ће бити са клаузулама: безусловна и платива на први позив. Меница за отклањање грешака у гарантном року се издаје **у висини 10% од укупне вредности уговора,** без ПДВ-a. Рок важења банкарске гаранције мора бити 5 (пет) дана дужи од гарантног рока.

**Гаранцију за отклањање недостатака у гарантном року** Наручилац сме да наплати уколико Извођач радова не отпочне са отклањањем недостатака у року од 5 дана од дана пријема писменог захтева Наручиоца.

У том случају Наручилац може ангажовати другог Извођача радова и недостатке отклонити по тржишним ценама у складу са правним стандардом о пажњи доброг привредника.

Извођач радова је дужан да осигура извођење радова код осигуравајућег завода на уговорени износ за све време изградње, тј. до предаје радова Наручиоцу и потписивања записника о примопредаји.

Члан 12.

Гарантни рок за уграђену столарију износи 2 (две) године рачунајући од дана примопредаје радова. Зa уграђен материјал важи гарантни рок у складу са условима произвођача, који тече од дана извршене примпредаје радова Наручиоцу.

Извођач радова је дужан да на дан извршене примопредаје радова који су предмет овог уговора, записнички преда Наручиоцу све гарантне листове за уграђени материјал као и упутство за руковање.

Члан 13.

За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за ПВЦ столарију у складу са техничком документацијом.

Уколико Наручилац утврди да употребљени материјал не одговара стандардима и техничким прописима, он га одбија и забрањује његову употребу. У случају спора меродаван је налаз овлашћене организације за контролу квалитета.

Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.

Надзорни орган има право да врши стручни надзор над извођењем уговорених радова и сва права и обавезе по Закону о планирању и изградњи.

Члан 15.

Уколико се током извођења радова појави потреба за извођењем вишкова радова Извођач је дужан да застане са том врстом радова и писмено обавести стручни надзор, Наручиоца.

По добијању писмене сагласности Наручиоца, Извођач радова ће извести вишак радова. Јединичне цене за све позиције из предмера радова усвојене понуде Испоручиоца бр. 227 од 27.10.2015. за које се утврди постојање вишка радова остају фиксне и непроменљиве, а извођење вишка радова до 10% количине неће утицати на продужетак рока завршетка радова.

Члан 16.

Извођач радова може и без претходне сагласности Наручиоца, а уз сагласност стручног надзора извести хитне непредвиђене радове, уколико је њихово извођење нужно за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети у току израде пројектне документације.

Извођач радова и стручни надзор су дужни да истог дана када наступе околности из става 1. овог члана, о томе обавесте Наручиоца.

Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача радова.

Извођача радова има право на правичну накнаду за учињене неопходне трошкове и исплату дела цене за до тада извршене радове.

Члан 17.

Накнадни радови су радови који нису уговорени и нису нужни за испуњење овог уговора, те уколико Наручилац захтева да се изведу потребно их је посебно уговорити.

Фактички обављени накнадни радови, без писмено закљученог уговора су правно неважећи.

**Примопредаја изведених радова**

Члан 18.

Извођач радова о завршетку уговорених радова обавештава Наручиоца, и стручни надзор, а дан завршетка радова уписује се у грађевински дневник.

Примопредаја радова се врши комисијски најкасније у року од 3 дана од дана пријема писменог обавештења.

Комисију за примопредају радова чине 3 лица одређена од стране Наручиоца и представник Извођача радова, која врши контролу обима и квалитета изведених радова, у присуству стручног надзора.

Комисија сачињава записник о примопредаји.

Извођач радова је дужан да приликом примопредаје преда Наручиоцу, пре техничког прегледа, попуњене одговарајуће табеле свих уграђених материјала са приложеним атестима.

Грешке, односно недостатке које утврди Наручилац у току извођења или приликом преузимања и предаје радова, Извођача радова мора да отклони без одлагања. Уколико те недостатке Извођача радова не почне да отклања у року од 3 дана и ако их не отклони у споразумно утврђеном року Наручилац ће радове поверити неком другом извођачу на рачун Извођача радова.

Евентуално уступање отклањања недостатака другом извођачу Наручилац ће учинити по тржишним ценама и са пажњом доброг привредника.

Члан 19**.**

Коначна количина и вредност радова по овом Уговору утврђује се на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.

Коначни обрачун се испоставља истовремено са записником о примопредаји радова.

Члан 20.

Наручилац задржава право да једнострано раскине овај Уговор уколико Извођач радова касни са извођењем радова дуже од 15 календарских дана.

Наручилац задржава право да једнострано раскине овај Уговор уколико извршени радови и уграђена столарија не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора.

Наручилац може једнострано раскинути уговор у случају да се на основу грађевинског дневника утврди да Извођач радова касни са извођењем радова дуже од 15 календарских дана, или из неоправданих разлога прекине са извођењем радова.

Наручилац може једнострано раскинути уговор и у случају недостатка средстава за његову реализацију.

Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са овим Уговором.

Уговор се раскида писменом изјавом која садржи основ за раскид уговора и доставља се другој уговорној страни.

У случају раскида Уговора, Извођача радова је дужан да изведене радове обезбеди и сачува од пропадања, као и да Наручиоцу преда пројекат изведеног стања објекта.

Члан 21.

За све што овим Уговором није посебно утврђено примењују се одредбе Закона о планирању и изградњи објеката и Закона о облигационим односима.

Члан 22.

Прилози и саставни делови овог Уговора су:

- понуда Извођача радова бр.227 од27.10.2015. године

Члан 23.

Све евентуалне спорове уговорне стране ће решавати споразумно. Уколико до споразума не дође, надлежан је Привредни суд у Пожаревцу.

Члан 24.

Овај Уговор ступа на снагу даном потписа свих уговорних страна.

Члан 25.

Овај Уговор је сачињен у шест једнаких примерака, по три за сваку уговорну страну.

**ИЗВОЂАЧ РАДОВА ЦЕНТАР ЗА СОЦИЈАЛНИ РАД**

**ЗА ОПШТИНУ КУЧЕВО**

**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Директор Слађана Марановић Николић**